**Referat fra styremøte i Midt-Norge Travforbund onsdag 4. februar kl 18.00, Leangen Travbane**

**Tilstede: Edmund Morewood, Ketil Oksvold, Noralf Brækken, Geir Trøan, Rolf Inge Furuhaug, Jan Lyng, Jorunn Okkenhaug, Elin Flataune og Sverre Hosen**

**Saksliste**

**Sak 1) Godkjenning av protokoll fra styremøte 20. januar**

Protokoll ble godkjent

**Sak 2) Tillitsvalgtes opptreden**

De involverte var innkalt til møte med styret og fikk forklare seg i forhold til de rapporterte uttalelser.

Styret vedtok enstemmig at en av sakene avsluttes etter møtet.

De to øvrige anmeldes til DNT. Styret mener at de det gjelder har gitt uttalelser som rammes av Kapittel 11 Straffebestemmelser i Lov for Det Norske Travselskap, § 11-2 Straffebelagte handlinger/unnlatelser, 1. ledd e) gir usanne eller villende opplysninger eller forklaringer.

Uttalelsene er kommet under avholdte ekstraordinære generalforsamlinger i travlag, og de som har gitt de har tillitsverv i organisasjonen og lang fartstid. En sak enstemmig og en sak med en stemme imot.

**Sak 3) Nye Leangen**

Det har vært styremøte i Leangen Eiendom AS. Der er det besluttet at Finn Petter Holm skal være sekretær i den videre behandling av Nye Leangen. etter at man i styremøte 20. januar varslet at Leangen Eiendom AS i samarbeid med DNTs styre overtar og gjennomfører videre salgsprosess, samt prosess rundt utvikling av nytt anlegg.

MNTF og DNT holdes løpende orientert.

Det arbeides med salgsavtalen, og den skal være ferdig i uke 6. Styre i DNT skal behandle den i styremøte 13. februar.

**Sak 4) Generalforsamling i MNTF 15.03.15**

• Regnskap

Er levert til revisor

• Budsjett 2015

Sverre presenterte et oversiktlig og detaljert budsjett

• Aktivitetsplan

Sverre presenterte aktivitetsplan for 2015

• Innkomne forslag

Forslag fra Orkdalsregionens Trav, lovendring; styret gjennomgikk forslaget fra Orkdalsregionen. Forslaget oversendes lovutvalget for en forhåndsuttalelse før fremlegging på generalforsamling.

Medlemsmøte i fb m generalforsamlingen

Forslag agenda:

Leangen Travbane – Travlagene

Utviklingssjef Per Jørgensen

Hvordan samarbeide, for å få en positiv utvikling i

- hester meldt i løp

- publikum

- omsetning

- flere hesteeiere

- flere travlagsmedlemmer

Det er sendt invitasjon til DNT, hvor Atle Larsen, Rune Gustavsen og Tove Paule er invitert til generalforsamlingen.

**Sak 5) Til Start**

Det er viktig å få arrangert informasjonsmøter for hester f 2014. Disse må avholdes i februar.

Regionene kan samarbeide om å holde felles informasjonsmøter. Sverre kan bistå med utsending av invitasjoner.

Videre må regionene se på hvilke helger/datoer i april og første halvdel av mai som kan passe for sesongens 1. oppmøte m hest i 2015? Dette vil gjelde for de som hadde ettåringer i fjor dvs hester f 2013, alle som skal ha for hester f 2014, og så må regionene se på arrangement for hester f 2012 dvs treåringer som har fullført ordinært Til start opplegg.

Alle datoer meldes inn til forbundskontoret.

**Sak 6) Hesteeierens økonomi**

Henvendelse fra Laila Næve til styret i MNTF. Styret vedtok å oversende brevet til Gauldalsregionen for behandling der først, da regionen ansees for å være nærmeste ledd i organisasjonen for denne henvendelsen.

Regionen har møte 5. februar.

**Sak 7) Forbundssekretærens kvarter**

• Folkehesten – oppsummering

Cherubino ble utsolgt torsdag 29. januar. Det er meget viktig at alle usolgte andelsbevis returneres til forbundskontoret, snarest. Sverre har sendt varsel til lagene. Leangen travbane må sende oppgjør senest 10. februar for alle tildelte andelsbevis.

• Banebidrag – Surnadal Travklubb falt ut i 2014, for manglende innsendt rapport. Kommer med rapport nå og søker om banebidrag fra 2015. De beklager de manglende rapporter høsten 2013.

• DU tilskudd – Frosta Tråverlag søker om forskudd på tildelte midler til påselingsbokser. Forbundsstyret anbefaler at det utbetales forskudd.

• Årsrapporter 2014 fra lagene, frist 15.02.15

Sverre minte om fristen.

**Sak 8) Eventuelt**

Rolf Furuhaug orienterte styret om at det under valg av styremedlemmer til styret i Trøndelag Travsportforening, er valgt en person som ikke fyller medlemsbetingelsene i DNTs lov Kapittel 2, § 2-6 1. ledd og Kapittel 6 § 6-3 4. ledd , om å ha vært medlem av travlaget i 6 måneder.

Per Nyquist meldte seg ut den 18.12.14, etter ekstraordinær generalforsamling i travlaget avholdt den 17. desember 2014. Han meldte seg inn i laget igjen den 7. januar 2015.

Styret mener at Per Nyquist ikke er valgbar, da han ikke har vært medlem i 6 måneder.

Vedtak: Det sendes klage på valget gjennomført i TT til DNT.

Møte hevet 22.40.